કોઈ વીદ્યાર્થી છે, ભણવામાં ઘણો હોંશીયાર, પણ પૈસાના અભાવે ભણી શકે તેમ નથી. તેને તે સમયે મદદ કરવામાં આવે તો તે સ્થળ, સમય અને પાત્ર જોઈને કરેલું દાન ગણાય. વળી બદલાની કોઈ અપેક્ષા ન હોય, દાન કરનારને એણે દાન કર્યું તેની બધાંને જાણ થાય, પોતે દાની છે એનો પ્રચાર થાય, વાહ વાહ થાય, લોકો માન આપે એવી મનમાં લાગણી ન હોય. આપણે કહીએ છીએ કે જમણો હાથ આપે એની ડાબા હાથને પણ જાણ ન થાય, તો એ સાત્ત્વીક દાન. સાત્ત્વીક દાન જ ખરું દાન છે. એમાં દાન આપનારનો એ દાન લેનાર આભાર માને એવી ભાવના પણ ન હોય તો તે સાત્ત્વીક દાન.